OpenLLM-France/wikimedia huggingface dataset:
# Exercises in Futility (àlbum de Mgła)

Exercises in Futility és el tercer àlbum d'estudi de la banda polonesa de black metal Mgła. Va ser publicat el 4 de setembre de 2015, a través de Northern Heritage Records. Presentant "un black metal melòdic cru" que va ser comparat a l'estil de bandes com Watain i els inicis de Burzum. L'àlbum és considerat com "la més gran i més impactant publicació en els 15 anys en actiu de la banda". I la coberta de la portada presenta un gravat francès de Marcel Roux titulat L'aveugle ("El cec", 1908).
La banda es va embarcar en una gira nord-americana tot just havent publicat l'àlbum.

## Recepció de la crítica

Exercicis en Futility va ser reconegut amb respostes positives. Andy O'Connor de Pitchfork va elogiar l'àlbum, declarant "Mgła com els hereus més encertats de l'estil black metal de bandes com Dissection; les melodies són enormes sense submergir-se en la sacarina". O'Connor va afegir les següents declaracions: "Mgła acompleix l'actuació de Futility transformant el contingut líric en una crida a l'acció".
Exercise in Futility va aparèixer a la llista de Pitchfork en el número 8 com "El millor Album de Metall del 2015".

## Personal

* Mikołaj "M." Żentara – Guitarra, baix, veus, enregistrament
* Maciej "Darkside" Kowalski – Bateria, enregistrament

## Referències

* 1 2 Sperry-Fromm, Rob. «Mgla streaming new album 'Exercises In Futility,' touring, playing NYC's Martyrdoom Fest». BrooklynVegan, 05-10-2015. [Consulta: 20 gener 2016].
* 1 2 Stosuy, Brandon. «The Best Metal Albums of 2015». Pitchfork, 21-12-2015. Arxivat de l'original el 29 de febrer 2016. [Consulta: 20 gener 2016].
* ↑ Kelly, Kim. «Hey Black Metal Fans, You're Welcome: Mgla's 'Exercises In Futility' Is Now Streaming In Its Entirety». [Consulta: 20 gener 2016].
* ↑ «Musée Marcel ROUX : ouvrage 3» (en francès). Arxivat de l'original el 8 de novembre de 2018.
* ↑ O'Connor, Andy. «Mgła - Exercises in Futility». Pitchfork, 13-10-2015. [Consulta: 20 gener 2016].

## Enllaços externs

* Exercises in Futulity a Bandcamp
# Paramotor

El paramotor és un petit motor de dos temps amb una hèlix de fusta o fibra de carboni (té una cilindrada des de 80cc. a 250cc.), que acoblat a l'esquena d'un pilot de parapent li permet enlairar-se des d'un terreny pla, guanyar alçada a voluntat i mantenir-se a l'aire el temps que es vulgui. Converteix el parapent en una aeronau completament autònoma, sense la necessitat d'haver de pujar a una muntanya per a poder enlairar-se, ni dependre de les condicions aerològiques i tèrmiques.
Permet volar en llocs on seria impossible fer-ho sense l'ajuda del motor, i fer-ho a una alçada poc habitual quan es vola en lliure. També ofereix la possibilitat de parar el motor en vol i aprofitar els corrents tèrmics. Quan aquestes s'acaben el pots tornar a engegar i continuar volant amb motor. Els models actuals tenen un dipòsit que va dels 8 als 14 litres de benzina que proporcionen una autonomia de vol de 2 a 5 hores segons la destresa del pilot a aprofitar les ascendències.
El pilotatge es fa igual que amb el parapent, la diferència només és l'ús de l'accelerador amb la mà que permet pujar o baixar a voluntat.
Com a dades curioses cal destacar el rècord mundial de distància Arxivat 2007-05-03 a Wayback Machine. que és de 951 km, aconseguit per Ramón Morillas que va enlairar-se de Huelva i aterrà al sud de Bordeus (França) al cap de 12 hores de vol. El rècord d'alçada també el va superar Ramón Morillas amb 6102 metres Arxivat 2006-11-08 a Wayback Machine. sobre el nivell del mar.

## Vegeu també

* Aerosport

## Enllaços externs

* Escola de Paramotor a Barcelona
* Escola de Paramotor Volager a Bellpuig (Lleida)
# Gallur

Gallur és un municipi d'Aragó situat a la província de Saragossa i enquadrat a la comarca de la Ribera Alta de l'Ebre.
# Ultraestructura

La ultraestructura és l'estructura detallada d'una mostra biològica, com per exemple una cèl·lula, teixit o òrgan, que poden ser observats per microscòpia electrònica. La ultraestructura es refereix a una mida de camp que es troba entre el camp atòmic - molecular i, en general, es refereix a l'estudi de les estructures cel·lulars que són massa petits per ser observades només amb un microscopi òptic. La ultraestructura, juntament amb les dades moleculars, sovint són utilitzades en filogènia per classificar els organismes.

## Referències

* ↑ Laura Wegener Parfrey, Erika Barbero, Elyse Lasser, Micah Dunthorn, Debashish Bhattacharya, David J Patterson, and Laura A Katz «Evaluating Support for the Current Classification of Eukaryotic Diversity». PLoS Genet., 2, 12, December 2006, pàg. e220. Arxivat de l'original el 2019-09-12. DOI: 10.1371/journal.pgen.0020220. PMID: 17194223 [Consulta: 6 octubre 2009].
# Robert Bloch

Robert Bloch fou un escriptor estatunidenc dedicat sobretot al gènere negre: misteri, terror, policíac i de ciència-ficció.

## Referències

* ↑ Joshi, S. T.; Toro, Guillermo del. American Supernatural Tales. Penguin Publishing Group, 1 d'octubre de 2013, p. 169. ISBN 978-1-101-66275-5.
# Rubén Sánchez Montero

Rubén Sánchez Montero (Mejorada del Campo, 3 de juliol del 1987) és un exfutbolista i celebritat espanyol. Jugava de migcampista.
Format al planter de l'Atlètic de Madrid, va debutar en Segona Divisió amb el Llevant UE la temporada 2008/09, jugant poc més de 100 minuts en cinc partits. Posteriorment militaria a l'Ontinyent CF, Gandia CF i fins i tot jugaria a Polònia.
El 2014 pateix problemes anímics que el porten a abandonar el futbol i a cancel·lar la seua boda tres mesos abans que se celebrés. Aquell mateix any ix a Mujeres y hombres y viceversa. L'estiu del 2014 fitxa per l'Atlético Loeches com a entrenador de juvenils. El 2020 forma part del ventall del programa de televisió La isla de la tentaciones, on sedueix una participant anomenada Estefanía. Al reality show hi feia de temptador, i tenia la missió de seduir les concursants.

## Referències

* ↑ «El exjugador del Levante UD que participa en el nuevo reality de televisión». Superdeporte, 10-01-2020. [Consulta: 3 febrer 2020].
* 1 2 3 4 5 6 «'La isla de las tentaciones' | ¿Quién es Rubén, el 'crush' de Fani (pareja de Christofer)?». El Confidencial, 28-01-2020. [Consulta: 3 febrer 2020].
* ↑ «Rubén Sánchez Montero nuevo entrenador del Juvenil del Atlético Loeches». Futmadrid, 25-08-2014. Arxivat de l'original el 2020-02-03. [Consulta: 3 febrer 2020].
# Sunderland

Sunderland és una ciutat del nord-est d'Anglaterra, al comtat metropolità de Tyne i Wear. La major part de la ciutat és sobre una carena paral·lela a la costa. De mitjana, està a 80 m d'altitud sobre el nivell del mar. Té 177.739 habitants (2001). El riu Wear divideix la ciutat en dues, i només hi ha dos ponts que connectin ambdues parts: el Queen Alexandra Bridge i el Wearmouth Bridge. Sunderland és un cas típic de clima oceànic, amb hiverns frescos i estius suaus i una oscil·lació tèrmica petita. La seva situació a la costa fa que les temperatures hivernals siguin una mica més suaus que la mitjana del país i que a l'estiu siguin més fresques.

## Persones il·lustres

* Joseph Swan (1828 - 1914) inventor i químic

## Referències

* ↑ «2001 Census – Fact Cards for wards in the City of Sunderland» (en anglès). Sunderland city Council. Arxivat de l'original el 2007-09-27. [Consulta: 26 gener 2007].
* ↑ «Joseph Swan | Biography, Lightbulb, & Facts» (en anglès). [Consulta: 31 octubre 2021].
# Humitat relativa (àlbum)

Humitat relativa és el primer disc del cantant alginetí Remigi Palmero com a soliste, acreditat a Remigi Palmero i Bon Matí. Est àlbum, junt amb Brossa d'ahir de Pep Laguarda (1977) i Cambrers de Juli Bustamante (1981), forma part de l'anomenada «trilogia del pop mediterrani valencià», segons la crítica especialitzada.
Palmero, guitarriste de professió, toca el llaüt en la gravació, acompanyat per músics equatoguineans i el seu mitger habitual, Bustamante.
Descatalogat després de la primera tirada, el màster es va perdre fins que aparegué en propietat de Sony, que havia adquirit els fons de Zafiro: laCasaCalba el reedità l'any 2018 en CD i vinil de 180 grams, amb Remigi desvinculat del projecte: la reedició es presentà el 7 de juny a la seu de la Societat General d'Autors i Editors de València, amb la participació de l'editor, Francesc Burgos, l'escriptor Alfons Cervera i el crític Juan Puchades, els quals lloaren la singularitat de l'àlbum.
Edicions :
| A. | Segell | | Referència |
| 1979 | Pu-Put! | LP | PZL-18 |
| 1979 | Pu-Put! | K7 | PZC-18 |
| | LaCasaCalba | CD | |
| 2018 | LaCasaCalba | LP | LCC/R03-18 |
| 2018 | LaCasaCalba | CD | |

## Referències

* ↑ Àlex Milian «Els dos testaments de Pep Laguarda». El Temps, 10-08-2018 [Consulta: 29 agost 2018].
* ↑ Diego A. Manrique «Los malditos de Valencia» (en castellà). El País, 25-06-2018 [Consulta: 31 agost 2018].
* ↑ Majo Siscar «Humitat Relativa, el primer disc de Remigi Palmero, es reedita 40 anys després». ElDiarioCV.es, 01-06-2018 [Consulta: 20 agost 2018].
* ↑ Carlos Ciurana «La reedición de “Humitat relativa” se presentó ayer en Valencia» (en castellà). Los Pilotos Suicidas, 08-06-2018 [Consulta: 25 agost 2018].
* ↑ «Remigi Palmero i Bon Matí – Humitat relativa». Discogs. [Consulta: 21 agost 2018].
# Leif Hoste

Leif Hoste (nascut el 17 de juliol del 1977 a Kortrijk, Bèlgica) és un ciclista professional belga. Actualment corre a les files de l'Omega Pharma-Lotto, un equip de l'UCI ProTour. A més de ser un bon contrarellotgista, ha obtingut bons resultats a les clàssiques de primavera.
Ha estat tres vegades segon al Tour de Flandes; l'any 2004, 2006 i 2007. Ha declarat diverses vegades que aquesta és la cursa més important de totes per ell, i quan Alessandro Ballan el superà per pocs centímetres el 2007, va ser un cop dur per a ell.
Malgrat els seus bons resultats i que és un gran animador de les clàssiques de primavera, mai no ha guanyat ni tan sols una clàssica menor. Els seus triomfs més destacats inclouen dos campionats belgues contrarellotge i la general dels Tres Dies de la Panne de l'any 2006.
Viu a Maldegem amb la seva esposa Els i llur filla Ayse Rana.

## Palmarès

* 1997
** 1r a la Omloop Het Volk sub-23
* 2000
** Vencedor d'una etapa del Tour de la Regió Valona
* 2001
** Campió de Bèlgica de CRI
* 2006
** Campió de Bèlgica de CRI
** 1r als Tres dies de La Panne i vencedor de 2 etapes
** 1r a l'Omloop Mandel-Leie-Schelde
** Vencedor d'una etapa de la Volta a Suïssa
* 2007
** Campió de Bèlgica de CRI

### Resultats al Tour de França

* 2007. 110è de la classificació general
* 2008. 124è de la classificació general

### Resultats a la Volta a Espanya

* 2005. Abandona (10a etapa)

## Enllaços externs

* Fitxa de Leif Hoste a sitiodeciclismo.net
# Ricardo Mestre Correira

Ricardo Jorge Mestre Correira (Faro, 11 de setembre de 1983) és un ciclista portuguès, professional des del 2005. Actualment corre a l'equip W52-FC Porto-Porto Canal.
En el seu palmarès destaca, per damunt de tot, la victòria en la Volta a Portugal del 2011.

## Palmarès

* 2006
** Vencedor d'una etapa de la Volta a Portugal
* 2008
** Vencedor d'una etapa del Gran Premi Internacional Paredes Rota dos Móveis
* 2010
** 1r al Gran Premi do Minho
** Vencedor d'una etapa de la Volta a Bulgària
* 2011
** 1r al Trofeu Joaquim Agostinho i vencedor d'una etapa
** 1r a la Volta a Portugal i vencedor d'una etapa
* 2012
** 1r al Trofeu Joaquim Agostinho i vencedor d'una etapa
** 1r al Trofeu Sudoeste Alentejano e Costa Vicentina i vencedor d'una etapa
* 2018
** Vencedor d'una etapa a la Volta a Astúries

### Resultats al Giro d'Itàlia

* 2013. 145è de la classificació general

## Enllaços externs

* Fitxa a sitiodeciclismo.net
# Radiodifusió de Kyoto

Radiodifusió de Kyoto (株式会社京都放送, Kabushiki-gaisha Kyōto Hōsō), també anomenada per les seues sigles KBS o pel nom en anglés Kyoto Broadcasting System és una emissora de televisió i de ràdio fundada el 1951 amb seu a Kyoto, a la prefectura del mateix nom, al Japó. L'empresa disposa de dues branques, una per a la cadena de televisió de la prefectura de Kyoto, KBS Kyoto i una altra per a la prefectura de Shiga, KBS Shiga.
Radiodifusió de Kyoto també disposa d'una emissora de ràdio amb marques diferenciades per a la prefectura de Kyoto i per a la de Shiga i és membre de la Xarxa de Ràdio Nacional. L'emissora de televisió forma part de l'Associació Japonesa d'Emissores Independents de Televisió. KBS inicià les seues emissions en Televisió Digital Terrestre l'1 d'abril de 2005.

## Història

* 1951: El 24 de desembre s'inaugura l'emissora Ràdio Kyoto.
* 1964: El nom de l'empresa canvia a Radiodifusió de Kinki (近畿放送, Kinki Hōsō, KBS).
* 1968: KBS comença les seues emissions en proves de televisió des del mont Hiei.
* 1969: KBS comença les seues emissions regulars de televisió, formant part de les xarxes de TV Tokyo i TV Asahi, que posteriorment abandonaria.
* 1981: L'emissora comença a utilitzar el nom KBS Kyoto.
* 1995: L'empresa canvia el seu nom a "societat limitada de Radiodifusió de Kyoto", 京都放送, Kyōto Hōsō, KBS), tornant al nom en japonés.
* 2005: L'1 d'abril KBS comença les seues emissions en format digital.

## Televisió
### Freqüències

* Kyoto: Canal 23

### Programes

* Keiba chu-kei (競馬中継), curses de cavalls en directe.
* Kyoto shinbun news (京都新聞ニュース), notícies del períodic de Kyoto.
* Kyoto Live (京都ライブ), programa d'informació i tertúlies.
* Diferents dorames coreans.
* Diferents animes de la xarxa d'emissores independents (Anime UHF).
* Retransmissions anuals dels festivals locals com el Gion matsuri o el Jidai matsuri.

## Ràdio
### Freqüències
#### AM

* Kyoto: 1143 kHz, 50 kW, JOBR.
* Maizuru: 1215 kHz, 2 kW, JOBO.
* Fukuchiyama: 1485 kHz, 100 W, JOBE.

#### FM

* 94.9 MHz 3 kW

### Programes

* Shōfukutei Kōei no Hokka Hoka Radio.
* All Night Nippon.

## Inversors

A data de 2009, aquests inversors comptaven amb participacions a l'empresa:
* Kyocera: 14,29%
* Kansai Telecasting Corporation: 9,52%
* Períodic de Kyoto: 4,95%
* Omron: 4,95%
* Wacoal: 4,95%
* Nintendo: 4,95%
* Fuji Media Holdings: 4,76%
* Banc de Kyoto: 3,04%

## KBS Shiga

KBS Shiga (KBS滋賀) és la filial radiofònica de Radiodifusió de Kyoto a la prefectura de Shiga. Va ser fundada el 25 de maig de 1960 i té la seua seu a la ciutat de Hikone. Està afiliada a la Xarxa de Ràdio Nacional, on les majors emissores són Radiodifusió Cultural i Radiodifusió Nippon. KBS Shiga també emet programació diferenciada de la de la seua cadena germana de Kyoto a les franges locals.

### Freqüències

* Hikone: 1215 kHz, 1 kW, JOBW.

## Referències

* ↑ ja:京都放送#沿革
# Volta a Burgos 2024

La Volta a Burgos 2024, 46a edició de la Volta a Burgos, és una competició ciclista per etapes que es disputà entre el 5 i el 9 d'agost de 2024 sobre un recorregut de 641,5 km, repartits en 5 etapes. La cursa formava part del calendari de l'UCI ProSeries en categoria 2.Pro.
El vencedor final fou l'estatunidenc Sepp Kuss (Team Visma-Lease a Bike). L'acompanyaren al podi Max Poole (Team DSM-Firmenich PostNL) i Finn Fisher-Black (UAE Team Emirates).

## Equips

L'organització convidà a prendre part en la cursa a vint-i-un equips; catorze World Tour i set UCI ProTeams:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 5 de ago | Vilviestre del Pinar – Burgos | etapa accidentada | 168 | Pavel Bittner | Pavel Bittner |
| 2a etapa | 6 de ago | Villasana de Mena – Ojo Guareña | etapa accidentada | 161 | Caleb Ewan | Caleb Ewan |
| 3a etapa | 7 de ago | Gumiel de Izán – Llacunes de Neila | etapa de muntanya | 138 | Sepp Kuss | Sepp Kuss |
| 4a etapa | 9 de ago | Santa María del Campo – Pampliega | contrarellotge individual | 18,5 | Jay Vine | Sepp Kuss |
| 5a etapa | 9 de ago | Frías – Treviño | etapa accidentada | 156 | Pavel Bittner | Sepp Kuss |

### Etapa 5
## Classificacions finals
### Classificació general

Font: ProCyclingStats :

### Classificacions secundàries
#### Classificació per equips
## Evolució de les classificacions

| Etapa | Vencedor | Classificació general | Classificació per punts | Classificació de la muntanya | Classificació dels joves | Classificació per equips |
| 1 | Pavel Bittner | Pavel Bittner | Pavel Bittner | Diego Pablo Sevilla | Pavel Bittner | Team Movistar |
| 2 | Caleb Ewan | Caleb Ewan | Caleb Ewan | Diego Pablo Sevilla | Pavel Bittner | Lidl-Trek |
| 3 | Sepp Kuss | Sepp Kuss | Pavel Bittner | Diego Pablo Sevilla | Max Poole | Kern Pharma |
| 4 | Jay Vine | Sepp Kuss | Edoardo Affini | Diego Pablo Sevilla | Max Poole | Team Visma-Lease a Bike |
| 5 | Pavel Bittner | Sepp Kuss | Pavel Bittner | Diego Pablo Sevilla | Max Poole | Team Visma-Lease a Bike |
| Classements finals | Classements finals | Sepp Kuss | Pavel Bittner | Diego Pablo Sevilla | Max Poole | Team Visma-Lease a Bike |

## Referències

* 1 2 «Sepp Kuss se adjudica la Vuelta a Burgos, Pavel Bittner gana la última etapa» (en spanish), 09-08-2024. [Consulta: 7 novembre 2024].
* ↑ «2024 46e Vuelta a Burgos (2.Pro)». procyclingstats.com.
* ↑ «Pavel Bittner, primer maillot morado de la Vuelta a Burgos 2024» (en spanish), 05-08-2024. [Consulta: 7 novembre 2024].
* ↑ «Vuelta a Burgos: Caleb Ewan asalta el liderato ganando la segunda etapa» (en spanish), 06-08-2024. [Consulta: 7 novembre 2024].
* ↑ «Vuelta a Burgos: Sepp Kuss se exhibe en las Lagunas de Neila y es líder» (en spanish), 07-08-2024. [Consulta: 7 novembre 2024].
* ↑ «Vuelta a Burgos: Jay Vine gana la contrarreloj, Sepp Kuss salva el liderato» (en spanish), 08-08-2024. [Consulta: 7 novembre 2024].

## Enllaços externs

* Pàgina oficial de la Volta a Burgos (castellà)
# Colza

La colza (Brassica napus) és una planta amb flor groga de la família Brassicaceae. És la tercera font més important d'oli vegetal i la segona de proteïna vegetal a nivell mundial.

## Descripció

És una varietat de nap que es conrea per les seves llavors, de les que s'extreu principalment oli. Conté naturalment una quantitat apreciable d'àcid erúcic. La canola és un grup de cultivars de colza que han estat criats amb nivells molt baixos d'àcid erúcic i són especialment apreciats per al seu ús com a alimentació humana i animal. És freqüent al Canadà. En anglès és freqüent anomenar canola a qualsevol espècie de colza cultivada.
És una planta anual de 0,3 a 1 metre d'alçada, fulles de 5 a 40 cm, floració a principi de primavera amb flors grogues, i fruit en silíqua de 5 a 7 cm que té diverses llavors d'1,5 a 2 mm de diàmetre.

## Conreu

Es pot conrear en climes bastant freds i no excessivament plujosos. En climes d'influència mediterrània se sembra al principi de la tardor mentre que en els continentals es fa a la primavera.

## Usos

Les llavors de la colza són utilitzades per produir oli de colza. Com a subproducte s'obté un tortó ric en proteïna dedicat a l'alimentació animal. L'oli pot ser destinat a combustible (biodièsel).
És una planta molt mel·lífera.
Per millora genètica s'obtenen varietats amb molt poc contingut d'àcid erúcic (varietats doble zero), que és lleugerament tòxic.

## Referències

* ↑ «Regulation (EC) No 1881/2006 as regards maximum levels of erucic acid and hydrocyanic acid in certain foodstuffs» (en anglès). [Consulta: 21 abril 2021].
* ↑ «Còpia arxivada». Arxivat de l'original el 8 de febrer 2012. [Consulta: 11 maig 2021].
* ↑ Alford, David V. Biocontrol of Oilseed Rape Pests (en anglès). John Wiley & Sons, 2008-04-15. ISBN 978-1-4051-7156-4.
* ↑ Bonjean, Alain. P.; Dequidt, Céline; Sang, Tina; Groupe Limagrain «Rapeseed in China». OCL, 23, 6, 2016-11-XX, pàg. D605. DOI: 10.1051/ocl/2016045. ISSN: 2272-6977.
Viccionari
# Tobias Lund Andresen

Tobias Lund Andresen (Taastrup, 20 d'agost de 2002) és un ciclista danès, professional des del 2020. Actualment corre a l'equip Team DSM-Firmenich PostNL.
Després de guanyar diverses curses d'alt nivell com a júnior, Andresen va fitxar per l'equip Development Team DSM el 2021. Aquella temporada va guanyar la setena etapa del Tour de Bretanya, la seva primera victòria a nivell sènior. El 2023 va córrer a l'equip professional i va quedar segon a la Brussels Cycling Classic, una cursa de la UCI ProSeries. En la seva segona temporada a l'equip va aconseguir la primera victòria professional en un esprint a la quarta etapa de la Volta a Turquia. En aquesta mateixa cursa guanyà dues etapes més.

## Palmarès

* 2019
** 1r al Gran Premi E3 júnior
* 2020
** Campionat de Dinamarca en ruta júnior
** 1r a la Visegrad 4 júnior i vencedor de 4 etapes
** Vencedor de 2 etapes al Tour te Fjells júnior
** Vencedor de 2 etapes al Gran Premi Rüebliland
** Vencedor d'una etapa al Tour de Bretanya
* 2024
** Vencedor de 3 etapes a la Volta a Turquia
** Vencedor de 2 etapes a la Volta a Dinamarca
** Vencedor d'una etapa al Tour de Croàcia

### Resultats al Giro d'Itàlia

* 2024. 140è de la classificació general

## Referències

* ↑ «TEAM DSM. LUND ANDERSEN, ONLEY E MILESI, TRE TALENTI PROMOSSI AL WORLDTOUR». tuttobiciweb.it, 05-12-2022. [Consulta: 12 desembre 2022].
* ↑ «Get to know Tobias Lund Andresen». u23cyclingzone, 03-01-2022. [Consulta: 25 abril 2024].
* ↑ Farrand, Stephen. «Brussels Cycling Classic: Arnaud Demare wins sprint with bike throw». Cycling News, 04-06-2023. [Consulta: 9 juny 2023].
# Macedonita

La macedonita és un mineral de la classe dels òxids, que pertany al grup de la perovskita. Rep el nom de Macedònia del Nord, on va ser descoberta.

## Característiques

La macedonita és un òxid de fórmula química PbTiO₃. Cristal·litza en el sistema tetragonal. La seva duresa a l'escala de Mohs es troba entre 5,5 i 6. Va ser publicada per primera vegada l'any 1971.
Segons la classificació de Nickel-Strunz, la macedonita pertany a «04.CC: Òxids amb relació Metall:Oxigen = 2:3, 3:5, i similars, amb cations de mida mitjana i gran» juntament amb els següents minerals: cromobismita, freudenbergita, grossita, clormayenita, yafsoanita, latrappita, lueshita, natroniobita, perovskita, barioperovskita, lakargiïta, megawita, loparita-(Ce), tausonita, isolueshita, crichtonita, davidita-(Ce), davidita-(La), davidita-(Y), landauïta, lindsleyita, loveringita, mathiasita, senaïta, dessauïta-(Y), cleusonita, gramaccioliïta-(Y), diaoyudaoïta, hawthorneïta, hibonita, lindqvistita, magnetoplumbita, plumboferrita, yimengita, haggertyita, nežilovita, batiferrita, barioferrita, jeppeïta, zenzenita i mengxianminita.

## Formació i jaciments

És un mineral accessori poc freqüent, que es pot trobar als filons de pegmatita sienita de quars i microclina i com a inclusions en fases d'òxid en un cos de ferro-magnesi metamorfosat. Va ser descoberta a Crni Kamen, a la municipalitat de Prílep, a Macedònia del Nord, on sol trobar-se associada a altres minerals com: zircó, rútil, quars, microclina, arfvedsonita i aegirina. També ha estat descrita a les mines de Las Herrerias, a Cuevas del Almanzora (Almeria, Espanya), així com a les mines Jakobsberg i Harstigen, pertanyents al complex minera de Långban, a la província de Värmland (Suècia).

## Referències

* ↑ «Macedonite» (en anglès). Mindat. [Consulta: 18 gener 2017].